Broj: 7 Su-562/2020-14 od 23. studenog 2020.

Sukladno odredbi članka 45. Zakona o državnim službenicima ("Narodne novine" broj 92/2005, 142/2006, 77/2007, 107/2007, 27/2008, 34/2011, 49/2011, 150/2011, 34/2012, 49/2012, 37/2013, 38/2013, 1/2015, 138/2015, 61/2017, 70/2019 i 98/2019 u daljnjem tekstu Zakona o državnim službenicima), i članka 2. Uredbe o raspisivanju i provedbi javnog natječaja i internog oglasa u državnoj službi ("Narodne novine" broj 78/2017 i 89/2019), a na temelju suglasnosti Ministarstva pravosuđa i uprave, klasa:119-02/20-04/654, urbroj: 514-04-01-01-01/03-20-04 od 20. listopada 2020., Općinski sud u Sisku raspisuje

**JAVNI NATJEČAJ**

**za prijam u državnu službu na neodređeno vrijeme u Općinski sud u Sisku**

1. **Administrativni referent – sudski zapisničar** – radno mjesto III vrste - 3 izvršitelja/ice –

od toga je za 1 izvršitelja/icu mjesto rada Hrvatska Kostajnic

Stručni uvjeti:

* srednja stručna sprema upravne, ekonomske, birotehničke ili grafičke struke,
* 1 godina radnog iskustva na odgovarajućim poslovima,
* položen državni stručni ispit.

1. **Zemljišnoknjižni referent** – radno mjesto III vrste –3 izvršitelj/ica

od toga je za 2 izvršitelja/ice mjesto rada Hrvatska Kostajnica

Stručni uvjeti:

* srednja stručna sprema upravne, ekonomske ili geodetske struke,
* 1 godina radnog iskustva na odgovarajućim poslovima,
* položen državni stručni ispit.

1. **Administrativni referent – arhivar** – radno mjesto III vrste – 1 izvršitelj/ica.

Stručni uvjeti:

* srednja stručna sprema upravne, ekonomske, birotehničke ili grafičke struke,
* 1 godina radnog iskustva na odgovarajućim poslovima,
* položen državni stručni ispit.

1. **Sudski referent za izvršenje kazni** – radno mjesto III vrste – 1 izvršitelj/ica.

Stručni uvjeti:

* srednja stručna sprema upravne, ekonomske, birotehničke ili grafičke struke,
* 1 godina radnog iskustva na odgovarajućim poslovima,
* položen državni stručni ispit.

Osim navedenih uvjeta kandidati moraju ispunjavati i opće uvjete za prijam u državnu službu propisane odredbama članka 48. Zakona o državnim službenicima.

U državnu službu ne može biti primljena osoba za čiji prijam postoje zapreke iz članka 49. Zakona o državnim službenicima:

1. protiv kojih se vodi kazneni postupak po službenoj dužnosti ili koje su proglašene krivim za kazneno djelo za koje se kazneni postupak vodi po službenoj dužnosti,
2. kojima je prestala državna služba zbog teške povrede službeničke dužnosti, u razdoblju od četiri godine od prestanka državne službe,
3. kojima je prestala državna služba zbog toga što nisu zadovoljile na probnom radu, u razdoblju od četiri godine od prestanka državne službe.

Na javni natječaj se mogu prijaviti osobe obaju spolova. Izrazi koji imaju rodno značenje u tekstu natječaja odnose se jednako na muški i ženski rod.

Službenici se primaju u državnu službu uz obvezu probnog rada u trajanju od 3 mjeseca.

Na javni natječaj se mogu prijaviti i kandidati koji nemaju položen državni stručni ispit odgovarajuće razine uz obvezu polaganja državnog stručnog ispita, sukladno članku 56. Zakona o državnim službenicima.

U prijavi na javni natječaj potrebno je navesti osobne podatke podnositelja prijave (ime, adresa stanovanja, broj telefona, odnosno mobitela, te po mogućnosti adresa elektroničke pošte) i naziv radnog mjesta na koje se osoba prijavljuje.

Prijavu je potrebno vlastoručno potpisati.

Uz prijavu kandidati su dužni priložiti:

1. životopis
2. dokaz o ispunjavanju formalnih uvjeta iz javnog natječaja:
3. dokaz o hrvatskom državljanstvu (presliku osobne iskaznice, vojne iskaznice, putovnice ili domovnice)
4. dokaz o stečenoj stručnoj spremi/završenom obrazovanju (presliku školske svjedodžbe)
5. dokaz o ukupnom radnom iskustvu i radnom iskustvu na odgovarajućim poslovima:

* preslik radne knjižice odnosno elektronički zapis ili potvrda o podacima evidentiranim u bazi podataka Hrvatskog zavoda za mirovinsko osiguranje koji obvezno sadrži podatke o: nazivu poslodavca, osnovi osiguranja, početku i prestanku osiguranja, radnom vremenu, stvarnoj i potrebnoj stručnoj spremi i trajanju staža osiguranja,
* preslik ugovora o radu ili ugovora o djelu ili uvjerenje poslodavca o radnom iskustvu na odgovarajućim poslovima od najmanje 1 godine (naziv radnog mjesta s opisom poslova, potrebnoj stručnoj spremi i trajanju rada)

1. dokaz o položenom državnom stručnom ispitu - preslika uvjerenja o položenom državnom stručnom ispitu, ako ima položen državni stručni ispit,
2. preslik rješenja ili potvrdu o priznatom statusu – kao dokaz prava prednosti pri zapošljavanju, ako se kandidat/kinja na njega poziva

Uz prijavu za radno mjesto pod 3. se obvezno osim navedenog prilaže:

* preslik uvjerenja o položenom stručnom ispitu za arhivara, ako ima položen stručni ispit za arhivara

Isprave se prilažu u neovjerenom presliku, a prije izbora kandidat će predočit izvornik.

Potpunom prijavom na javni natječaj smatra se ona koja sadrži sve podatke i priloge navedene u tekstu javnog natječaja.

Kandidati koji se prijavljuju na više radnih mjesta u ovom javnom natječaju obvezno dostavljaju prijavu za svako radno mjesto s priloženom dokumentacijom (životopis i sve dokaze o ispunjavanju uvjeta – u presliku).

Kandidat/kinja koji/a nije podnio pravodobnu ili potpunu prijavu ili ne ispunjava formalne uvjete iz javnog natječaja, ne smatra se kandidatom u postupku ovog javnog natječaja o čemu će se dostaviti pisana obavijest s razlozima zbog kojih se ne smatra kandidatom u postupku. Obavijest će se dostaviti putem elektroničke pošte koju je kandidat/kinja naznačio u prijavi.

Kandidat/kinja koji/a ostvaruje pravo prednosti pri zapošljavanju po posebnim propisima dužni su u prijavi na javni natječaj, pozvati se na to pravo i priložiti dokaze, te imaju prednost u odnosu na ostale kandidate samo pod jednakim uvjetima.

Kandidat/kinja koji/a može ostvariti pravo prednosti kod prijama u državnu službu sukladno članku 101. Zakona o hrvatskim braniteljima iz Domovinskog rata i članovima njihovih obitelji ("Narodne novine" 121/2017), članku 48.f Zakona o zaštiti vojnih i civilnih invalida rata ("Narodne novine" 33/1992, 77/1992, 27/1993, 58/1993, 2/1994, 76/94, 108/1995, 108/1996, 82/2001, 103/2003 i 148/2013, članku 9. Zakona o profesionalnoj rehabilitaciji i zapošljavanju osoba s invaliditetom ("Narodne novine" 157/2013 i 152/2014) i članka 22. Ustavnog zakona o pravima nacionalnih manjina ("Narodne novine 152/2002, 47/2010, 80/2010 i 93/2011) dužan/a se u prijavi na javni natječaj pozvati na to pravo te ima prednost u odnosu na ostale kandidate samo pod jednakim uvjetima.

Kandidat/kinja koji/a se poziva na pravo prednosti pri zapošljavanju u skladu s člankom 101. Zakona o hrvatskim braniteljima iz Domovinskog rata i članovima njihovih obitelji uz prijavu na javni natječaj dužan/a je priložiti, osim dokaza o ispunjavanju traženih uvjeta, priložiti i dokaze propisane člankom 103. stavkom 1. Zakona o hrvatskim braniteljima iz Domovinskog rata i članovima njihovih obitelji, a koji su objavljeni na web-stranici Ministarstva hrvatskih branitelja: <https://branitelji.gov.hr/zaposljavanje-843/843>.

Kandidat/kinja koji/a se poziva na pravo prednosti pri zapošljavanju u skladu s člankom48.f Zakona o zaštiti vojnih i civilnih invalida rata uz prijavu na javni natječaj dužan/a je osim dokaza o ispunjavanju traženih uvjeta, priložiti i rješenje, odnosno potvrdu iz koje je vidljivo to pravo.

Kandidat/kinja koji/a se poziva na pravo prednosti pri zapošljavanju u skladu s člankom 9. Zakona o profesionalnoj rehabilitaciji i zapošljavanju osoba s invaliditetom uz prijavu na javni natječaj dužan/a je, osim dokaza o ispunjavanju traženih uvjeta, priložiti i dokaz o utvrđenom statusu osobe s invaliditetom.

Kandidat/kinja koji/a se poziva na pravo prednosti pri zapošljavanju u skladu s člankom 22. Ustavnog zakona o pravima nacionalnih manjina uz prijavu na javni natječaj, osim dokaza o ispunjavanju traženih uvjeta, nije dužan/a dokazivati svoj status pripadnika nacionalne manjine.

Izbor kandidata za prijam u državnu službu na radno mjesto obavlja se na temelju rezultata provjere znanja, sposobnosti i vještina koji se utvrđuju pisanim testiranjem i razgovorom (intervju).

Komisiju za provedbu javnog natječaja (u nastavku teksta: Komisija) imenuje predsjednica Općinskog suda u Sisku.

Komisija utvrđuje pravodobnost prijava na javni natječaj, utvrđuje listu kandidata koji ispunjavaju formalne uvjete te ih upućuje na testiranje i razgovor radi utvrđivanja znanja, sposobnosti i vještina.

Komisija utvrđuje rang-listu kandidata na temelju ukupno ostvarenih bodova i sastavlja izvješće o provedenom postupku te ga dostavlja predsjednici suda radi izbora kandidata.

Obavijest kandidatima o sadržaju i načinu testiranja te pravni izvori za pripremanje kandidata za testiranje, objavit će se na mrežnoj stranici Općinskog suda u Sisku – Zapošljavanje – Javni natječaji - <https://sudovi.hr/ossk/> i mrežnoj stranici Ministarstva pravosuđa i uprave [mpu.gov.hr](http://www.uprava.gov.hr) istovremeno s objavom ovog javnog natječaja.

Poziv za testiranje s popisom kandidata i datumom testiranja te uputama za testiranje objavit će se najmanje pet dana prije testiranja na mrežnoj stranici Općinskog suda u Sisku <https://sudovi.hr/ossk/>.

Kandidat/kinja koji/a nije pristupio/la testiranju, smatra se da je povukao prijavu na javni natječaj i više se neće smatrati kandidatom u postupku.

O rezultatima javnog natječaja kandidati/kinje će biti obaviješteni javnom objavom rješenja o prijamu u državnu službu izabranog kandidata/kinje na mrežnoj stranici Ministarstva pravosuđa i uprave [mpu.gov.hr](http://www.uprava.gov.hr) i na mrežnoj stranici Općinskog suda u Sisku <https://sudovi.hr./ossk>.

Dostava rješenja kandidatima smatra se obavljenom istekom osmog dana od dana objave na mrežnoj stranici Ministarstva pravosuđa i uprave Republike Hrvatske [mpu.gov.hr](http://www.uprava.gov.hr).

Izabrani/a kandidat/kinja bit će pozvan/a da u primjerenom roku, prije donošenja rješenja o prijamu u državnu službu, dostavi uvjerenje nadležnog suda da se protiv njega ne vodi kazneni postupak, uvjerenje o zdravstvenoj sposobnosti za obavljanje poslova radnog mjesta (troškove izdavanja uvjerenja snosi Općinski sud u Sisku) i izvornike drugih dokaza o ispunjavanju formalnih uvjeta iz javnog natječaja, uz upozorenje da se nedostavljanje traženih isprava smatra odustajanjem od prijama u državnu službu.

Ako se na javni natječaj ne prijave osobe koje ispunjavaju propisane i objavljene uvjete, odnosno ako prijavljeni kandidati ne zadovolje na testiranju, predsjednica Općinskog suda u Sisku će obustaviti postupak natječaja.

Ovaj javni natječaj će bit objavljen u oglasnim stranicama službenog lista Narodnim novinama, na mrežnim stranicama Ministarstva pravosuđa i uprave [mpu.gov.hr](http://www.uprava.gov.hr) i Općinskog suda u Sisku <https://sudovi.hr./ossk> i o njemu će bit obaviještena nadležna služba za zapošljavanje.

Rok za podnošenje prijava na javni natječaj je 8 dana od dana objave u Narodnim novinama.

Prijave se podnose neposredno ili poštom na adresu Općinski sud u Sisku, Trg Ljudevita Posavskog 5, 44 000 Sisak, s naznakom: "Javni natječaj za prijam u državnu službu na neodređeno vrijeme - \_\_\_\_ (u nastavku naziv radnog mjesta za koje se podnosi prijava)". Na poleđini omotnice za pismo navesti ime i prezime, te adresu pošiljatelja.

**Općinski sud u Sisku**